"Gee grond vir bekwame persone," sê boere | Maroela Media
"Ons stel dit aan Gugile Nkwinti, die minister van landelike ontwikkeling en grondhervorming, dat ons 'n kriteria moet hê wanneer boere gekies word," het Mzamo Mlengana, president van Afasa, tydens die vereniging se beraad in Pretoria gesê. Afasa is 'n organisasie wat swart boere verteenwoordig. "Wanneer mens 'n boer kies wat nie 'n boer is nie, is dit negatief vir dit wat ons doen. Dit stel ons en die regering bloot aan kritici. Die persepsie sal weereens wees, 'kyk na die swart boere wat grond ontvang het; dit werk nie'."
Hy het gesê 'n weldeurdagte grondhervormingsproses sal nie nasionale voedselsekuriteit bedreig nie en kan die land tot voordeel strek. "Ons moet genoeg kos in die land vervaardig. Ons moet poste in die landboubedryf skep. Sodoende kan ons armoede verlig," het Mlengana bygevoeg.
Hy meen dit kan slegs gebeur wanneer boere opgelei word en die suksesverhale in die bedryf bespreek word.
Mlengana het gesê die Afasa-beraad het die regering se voorstel, dat plaaswerkers 50% van die grond moet kry waar hulle werk, verwerp.
Japie Grobler, voorsitter van die Agrisektor-eenheidsforum, het as gasspreker tydens Afasa se derde jaarkongres gesê die regering moet seker maak dat nasionale prioriteite voedselsekuriteit en ekonomiese stabiliteit insluit en dat dit nie in gedrang gebring word tydens grondhervorming nie.
"Grond sal herverdeel word in die land. Ons almal aanvaar dit," het Grobler gesê. "Dit is net 'n kwessie van hóé. Dit moet só gedoen word dat dit bekostigbaar is. Dit moet só gedoen word dat meeste mense in die land dit aanvaar. Ons moet kos uitvoer om buitelandse valuta te verdien. Ons moet vrede in die land hê."
Grond wat gegee word deur die staat, let wel nie gekoop/huur nie. Wil alles verniet he en hul kan nie eers die bestaande strukture in stand hou nie. Die bewys is mos reeds daar dat dit n flop is, nie grondhonger nie maar wel geldhonger.
"Dat plase gevat gaan word is 'n realiteit… vrede moet behou word". Daar is 'n sekere identiteit verbonde aan boere en hul plase. Dat hulle ryk is is een van die persepsies wat rond dwaal. Dit is ongelukkig/gelukkig nie die waarheid nie, maar dis my opinie dat dit die groot rede is hoekom daar 'n geveg is dat plase "geherkonstruktueer" word. Ja, miskien het iemand se voorouers eers daai grond besit, maar hoekom het die' dit dan nie ontwikkel en geboer nie? Dis darm maar baie gerieflik om 'n klaar opgeboude en suksevolle plaas te vat. "Vat my plaas, maar… Lees meer »